Борис Младенов-Young
На Ивка и Румчо

chitanka.info

И днес в живота стават чудеса:

след повече от двадесет години

съдбата най-накрая ни събра

с приятели, по-близки от роднини.

На хълм от слънчеви лъчи облян,

наваксваме след дългата раздяла;

под нас се шири Сан Себастиян,

с La Concha[1], като перла заблестяла.

И ни е мило, и ни е добре

да бъбрим свойски и чистосърдечно…

Не! Старото приятелство не мре —

то като слънцето е вековечно.

О, колко много ний сме ощетени

с това, че сме живели разделени!

Сан Себастиян, Испания — 2012 г.

[1] La Concha — Раковината, плаж в Сан Себастиян, Испания. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.